Komission tiedonanto yhteisön tavaramerkistä annetun neuvoston asetuksen (EY) N:o 40/94 5 artiklan 1 kohdan d alakohdan, 5 artiklan 3 kohdan ja 29 artiklan 5 kohdan mukaisesta Caymansaarten vastavuoroista kohtelua koskevasta komission toteamuksesta



Virallinen lehti nro C 149 , 19/05/2001 s. 0021 - 0022



Komission tiedonanto yhteisön tavaramerkistä annetun neuvoston asetuksen (EY) N:o 40/94 5 artiklan 1 kohdan d alakohdan, 5 artiklan 3 kohdan ja 29 artiklan 5 kohdan mukaisesta Caymansaarten vastavuoroista kohtelua koskevasta komission toteamuksesta (2001/C 149/06) Sisämarkkinoilla toimivan yhdenmukaistamisviraston pääjohtaja on pyytänyt komission asetuksen (EY) N:o 2868/95(1) 101 artiklan 1 kohdan nojalla komissiota tiedustelemaan, myöntääkö Caymansaaret vastavuoroisen kohtelun kaikkien yhteisön jäsenvaltioiden kansalaisille yhteisön tavaramerkistä annetun asetuksen(2), sellaisena kuin se on muutettuna neuvoston asetuksella (EY) N:o 3288/94(3), 5 artiklan 1 kohdan d alakohdassa, 5 artiklan 3 kohdassa ja 29 artiklan 5 kohdassa tarkoitetulla tavalla. Komissio on tarkastellut kyseisiä tavaramerkkilakeja ja ollut kirjeenvaihdossa Yhdistyneen kuningaskunnan viranomaisten kanssa. - Yhteisön tavaramerkistä annetun asetuksen 5 artiklan 1 kohdan d alakohdan mukaisesti yhteisön tavaramerkin haltijoina voivat olla sellaisten valtioiden kansalaiset, jotka eivät ole osapuolina Pariisin yleissopimuksessa tai Maailman kauppajärjestön perustamissopimuksessa ja jotka julkistetun toteamuksen mukaisesti antavat kaikkien jäsenvaltioiden kansalaisille tavaramerkkien osalta saman suojan kuin omille kansalaisilleen ja jotka vaatiessaan jäsenvaltioiden kansalaisilta todisteet tavaramerkin rekisteröinnistä alkuperämaassa tunnustavat yhteisön tavaramerkin rekisteröinnin tällaiseksi todisteeksi. Caymansaarten lainsäädäntöön kuuluvan patentti- ja tavaramerkkilain (Patents and Trade Marks Law) (vuodelta 1995) 6 ja 9 pykälän mukaan Yhdistyneessä kuningaskunnassa rekisteröidyn tavaramerkin haltija voi tehdä hakemuksen tavaramerkkioikeutensa laajentamisesta koskemaan Caymansaaria. Laajentamisen myötä kyseisen oikeuden haltijalle myönnetään saarilla sama suoja ja samat oikeudet kuin tavaramerkin haltijalle, johon sovelletaan vuonna 1976 annettua tavaramerkkilakia (Merchandise Marks Law), sekä samat oikeudet ja muutoksenhakumahdollisuudet kuin kyseisen lain soveltamisalaan kuuluvalle tavaramerkin haltijalle Yhdistyneessä kuningaskunnassa. Caymansaarten lainsäädännön mukaan, sellaisena kuin se on muutettuna vuonna 1998 annetulla patentti- ja tavaramerkkilailla (muutos)(yhteisön tavaramerkit) (Patents and Trade Marks (Amendment) (Community Trade Marks) Law), myös yhteisön tavaramerkin haltija voi tehdä Caymansaarten rekisteröintiviranomaiselle hakemuksen tavaramerkkinsä laajentamisesta koskemaan Caymansaaria samoin edellytyksin. Caymansaarten patentti- ja tavaramerkkisäännösten (Patents and Trade Marks Regulations) (vuodelta 1998) 6 jaksoa sovelletaan Yhdistyneen kuningaskunnan viranomaisten mukaan yhteisön tavaramerkkeihin. Sen mukaisesti tilanteessa, jossa haetaan tavaramerkin laajentamista koskemaan Caymansaaria, hakijan on osoitettava aiempi oikeutensa oikeaksi todistetulla otteella rekisteröinnistä. Tätä säännöstä sovelletaan myös yhteisön tavaramerkkeihin. Näin ollen yhteisön tavaramerkistä annetun asetuksen 5 artiklan 3 kohdan mukaisesti Caymansaarten kansalaisten on todistettava, että tavaramerkki, jota koskeva yhteisön tavaramerkkihakemus on jätetty, on rekisteröity Caymansaarilla. Yhdenmukaistamisviraston on siis hyväksyttävä yhteisön tavaramerkistä annetun asetuksen 5 artiklan 1 kohdan d alakohdan ja 5 artiklan 3 kohdan nojalla Caymansaarten kansalaisten jättämät tavaramerkkihakemukset sillä edellytyksellä, että tavaramerkki, jota koskeva yhteisön tavaramerkkihakemus on jätetty, on rekisteröity Caymansaarilla. - Yhteisön tavaramerkistä annetun asetuksen 29 artiklan 5 kohdan mukaan henkilö, joka on asianmukaisesti jättänyt tavaramerkkiä koskevan hakemuksen valtiossa, joka ei ole Pariisin yleissopimuksen tai Maailman kauppajärjestön perustamissopimuksen osapuoli, voi vaatia mainittuun hakemukseen perustuvaa etuoikeutta saman tavaramerkin rekisteröimiseksi yhteisön tavaramerkiksi vain silloin, kun kyseinen valtio hyväksyy yhteisön tavaramerkkiä koskevan hakemuksen ensimmäiseksi hakemukseksi, kun vaaditaan etuoikeutta saman tavaramerkin rekisteröimiseksi kyseisen valtion tavaramerkkivirastossa. Caymansaarten tavaramerkkijärjestelmän mukaisesti yhteisön tavaramerkin haltija voi ainoastaan hakea tavaramerkin laajentamista koskemaan Caymansaaria, mutta kyseinen tavaramerkin haltija ei voi tehdä Caymansaarten tavaramerkkiä koskevaa hakemusta yhteisön tavaramerkkiä koskevan aiemman hakemuksen perusteella. Näin ollen yhteisön tavaramerkistä annetun asetuksen 29 artiklan 5 kohdan mukaista etuoikeutta ei sovelleta. PÄÄTELMÄT Tarkastelu on osoittanut, että yhteisön tavaramerkistä annetun asetuksen 5 artiklan 1 kohdan d alakohdassa ja 5 artiklan 3 kohdassa tarkoitettu vastavuoroinen kohtelu voidaan myöntää Caymansaarille. Tarkastelu on lisäksi osoittanut, että yhteisön tavaramerkistä annetun asetuksen 29 artiklan 5 artiklassa tarkoitettua vastavuoroista kohtelua ei voida myöntää Caymansaarille. Tämä toteamus tulee voimaan 14 päivänä huhtikuuta 1998. (1) EYVL L 303, 15.12.1995, s. 31. Komission asetus (EY) N:o 2868/95, annettu 13 päivänä joulukuuta 1995, yhteisön tavaramerkistä annetun neuvoston asetuksen (EY) N:o 40/94 täytäntöönpanosta. (2) EYVL L 11, 14.1.1994, s. 1. Neuvoston asetus (EY) N:o 40/94, annettu 20 päivänä joulukuuta 1993, yhteisön tavaramerkistä (3) EYVL L 349, 31.12.1994, s. 83.